b'\n_START_ARTICLE_\nTallinna vanausuliste palvemaja\n_START_PARAGRAPH_\nTallinna vanausuliste palvemaja on vanausuliste palvemaja, mis asub Tallinnas Kibuvitsa t\xc3\xa4nav 6. Palvelat kasutab Tallinna vanausuliste kogudus._NEWLINE_Praeguse Tallinna vanausuliste palvemaja lasi ehitada 1930. aastal Ado M\xc3\xa4eberg, kelle kadunud abikaasa oli vanausuline. Projekti autor oli insener Joosep Lukk._NEWLINE_Suure annetuse palvela ehitamiseks tegi Jefimija Sapo\xc5\xbenikova. Ikonostaasi tegemiseks ja palvemaja sisemuse sisseseadmiseks andsid suure panuse Pjotr Baranin abikaasaga. _NEWLINE_1931. aastal tehti algse osaga samamahuline juurdeehitis. Projekti autor oli arhitekt Nikolai Thamm noorem. Palvelahoone sai kannatada 9. m\xc3\xa4rtsi 1944 pommitamistel, h\xc3\xa4vis katus._NEWLINE_Aastal 2008 algas palvemaja rekonstrueerimine, mille k\xc3\xa4igus ehitati ka sibulkupliga haritorn. Projekti autor oli arhitekt Niina M\xc3\xa4ger.'